RJH ลุ้นกำไร Q2 โตแรง 187% แตะ 395 ลบ. รับโควิดระลอกใหม่-ลูกค้าประกันสังคมฟื้นตัว
RJH ลุ้นกำไร Q2/65 โตแรง 187% แตะ 395 ลบ. ทั้งปีนี้ทะลุ 970 ลบ. รับปัจจัยบวกโควิดระลอกใหม่-ลูกค้าประกันสังคมฟื้นตัวดี แนะซื้อเป้า 40 บาท
RJH ลุ้นกำไร Q2/65 โตแรง 187% แตะ 395 ลบ. ทั้งปีนี้ทะลุ 970 ลบ. รับปัจจัยบวกโควิดระลอกใหม่-ลูกค้าประกันสังคมฟื้นตัวดี แนะซื้อเป้า 40 บาท
18 ก.ค. 2565

บล.เคทีบีเอสที ระบุในบทวิเคราะห์วันนี้ (15 ก.ค.65) ว่า บริษัท โรงพยาบาลราชธานี จำกัด (มหาชน) หรือ RJH เครือโรงพยาบาลราชธานี มีจุดเด่นทำเลที่ตั้งในแหล่งชุมชน และโรงงานอุตสาหกรรม ทำให้มีโอกาสเติบโตตามความต้องการรักษาพยาบาลในพื้นที่ มีศักยภาพรักษาโรคเฉพาะทาง ทำให้อัตราค่ารักษามีแนวโน้มเพิ่มขึ้น การรักษาโรครุนแรงสำหรับกลุ่มประกันสังคม ช่วยเพิ่มค่ารักษาโรคที่มีค่าใช้จ่ายสูง และมีโครงสร้างรายได้คล้าย BCH, CHG
โดย Consensus คาดปี 2565 มีกำไรสุทธิราว 970 ล้านบาท ลดลง 4% เทียบช่วงเดียวกันของปีก่อน จากคาดผลบวก Economy of scale ของรายได้ COVID ลดลง แนวโน้มไตรมาส 2/2565 เบื้องต้นคาดว่ากำไรสุทธิ 395 ล้านบาท (โต 187% เทียบช่วงเดียวกันของปีก่อน ลดลง 16% เทียบไตรมาสก่อนหน้า)
ด้าน Valuation : ซื้อขายบน PER22F ที่ 11 เท่า  โดยมีปัจจัยบวกโควิดระลอกใหม่ และลูกค้าประกันสังคมฟื้นตัวดี และมีส่วนแบ่งตลาดประกันสังคมอันดับ 1 ในอยุธยา โดยอยู่ระหว่างการขยายโรงพยาบาลใหม่อีก 2 แห่ง ราคาเป้าหมาย 40 บาท
 